(75) 



continuatur , quasi ipse cum haerede suo imam eamdemque personam 

 referret. Sic licet in exemplo allato incertum sit, an promissarius ad annum 

 vigesimum perventurus sit, censeor tamen, ex lege civili, etiam haeredi- 

 bus ejus promisisse. Jure autem naturali , nulla sunt testamenta , nulls 

 haereditariae successiones ; sed omne jus nostrum morte exstinguitur. 

 Adeoque jure civili recte dicitur, tempore contractus certum jam esse, 

 termini existentiam aliquando partibus cognitam fore. Lex vero naturalis 

 i. ilc in consequentiam respuit, si quidem et principium hujus non ad- 

 mittat. 



138. Quaeri hoc loco denique potest, quaenam principia Jure Naturas 

 valeant, quando pacto adjectus est locus, quo praestandum sit promissum, 

 sive locus solutionis ? de eo infra agemus, cum de solutione tractabitur. 



CAPUT TERTIUM. 

 De modo. 



SUMMARIA.: 



( J 3gO Quid sit modus. 

 ( i4o. ) Quid, si modus non impleatur. 



( i4i.) Quid juris? si modus prosstationem impossibilem contincat. 

 ( i4Q.) Quomodo diflerat modus a conditione. 

 ( i43. ) Quomodo discrepet a termino. 



( i44. ) Pactum simul sub conditione, in diem et sub modo iniri potest. 

 ( i45.) Modus adimplctus censendus est, si promittens impediat quominus 

 impleatur. 



139. Conventionibus nonnumquam addunlur modi, quos vocant, qui 

 sunt formulae quacdam sive clausulae , quibus promittens usum et scopum 

 rei promissaj designat. V. g. do tibi vel promitto tibi 1000, ita ut fra- 

 trem meum inopem hue hieme alas, vel eo fine , ut Romam eas, etc. 

 Tales adjectiones plerumque in contractibus titulo gratuito initis repe- 

 riuntur , in quibus modi illi speciem quamdam obligationis ab altera 

 parte implendac referunt, veluti in commodato , in deposito; licet quan- 



